recursal/SuperWikiNEXT-32B huggingface dataset:
Sandra Roelofs
**Sandra Saakašvili-Roelofs** (s. 23. joulukuuta 1968) on Georgian entisen presidentin Mikheil Saakašvilin hollantilaissyntyinen puoliso.

Sandra Roelofs syntyi Terneuzenissa, Alankomaissa. Hän valmistui Institute of Foreign Languagesta Brysselistä ja International Institute of Human Rightsta Strasbourgista. Roelofs ja Mikheil Saakašvili tapasivat vuonna 1993 Strasbourgissa, ja myöhemmin he muuttivat New York Cityyn, jossa Roelofs oli töissä Columbian yliopistossa. Vuonna 1996 pariskunta muutti Georgiaan, jossa Roelofs oli töissä Punaisessa Ristissä ja Alankomaiden konsulaatissa Tbilisissä.

Roelofsin kotikieli on hollanti mutta hän puhuu sujuvasti ranskaa, englantia, saksaa, venäjää ja georgiaa. Pariskunnalla on kaksi poikaa, Edward ja Nikoloz.

Lähteet
-------

1. ↑  The First Lady - biography (web.archivessa) *President of Georgia*.  Arkistoitu 7.10.2011. Viitattu 8.4.2018. (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat
* Alankomaat
* Puola

 |

 |
Sanin piiri Malin kartalla.
**Sanin piiri** (ransk. *Cercle de San*) on paikallishallintoalue Malin Ségoun alueella. Sen pinta-ala on 7 262 neliökilometriä. Asukkaita on 334 900 henkeä.

Sanin piiri rajoittuu pohjoisessa Ségoun alueen Macinan ja Moptin alueen Djennén piireihin, idässä Tominianin piiriin, etelässä Sikasson alueen Koutialan ja Yorosson piireihin sekä lännessä Blan ja Ségoun piireihin. Seutu kuuluu Sudanin alueeseen. Sen läpi virtaa Nigerin sivujoki Bani.

Piiriin kuuluu Sanin kaupunki ja 24 maalaiskuntaa: Baramandougou, Dah, Diakourouna, Diéli, Djéguena, Fion, Kaniegué, Karaba, Kassorola, Kava, Moribala, N’Goa, Niamana, Niasso, N’Torosso, Ouolon, Siadougou, Somo, Sourountouna, Sy, Téné, Teneni, Tourakolomba ja Waki. Hallinnollinen keskus on San. Kyliä on yhteensä 421. 

Asukkaat ovat etupäässä bambaroita, boboja (bwa), fulbeja, miniankoja ja markoja. Lisäksi on bozoja, dogoneja ja soninkeja. Uskontoja ovat islam, kristinusko ja animismi.

Sanista on päällystetyt maantieyhteydet Bamakoon, Moptiin ja Koutialaan. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, riisi, durra, maissi, fonio, pavut, maapähkinä ja puuvilla. Kotieläimiä ovat naudat, vuohet, lampaat, aasit, siat ja hevoset. Lisäksi harjoitetaan kaupankäyntiä ja käsityöammatteja. Teollisuutta edustaa yksi meijeri.

Lähteet
-------

1. 1 2 3 4 5  Synthèse des Plans de Sécurité Alimentaire des Communes de Cercle de San 2008–2012 *csa-mali.org*.  2008. Viitattu 16.6.2012. (ranskaksi)
2. ↑  Resultats provisoires RGPH 2009 (Région de Ségou) *instat.gov.ml*.  Arkistoitu 22.7.2011. Viitattu 16.6.2012. (ranskaksi)
3. ↑  Loi N°99-035 du 10 Aout 1999 Portant Création des Collectivités Territoriales de Cercles et de Régions *matcl.gov.ml*.  Arkistoitu 9.3.2012. Viitattu 16.6.2012. (ranskaksi)
**Ränilinn** (suomeksi: 'piikaupunki' ) on virolaisen Tarton kaupungin kaupunginosa. Sen väkiluku on 1 674 (31. joulukuuta 2013), ja sen pinta-ala on 1,22 neliökilometriä.

Kaupunginosa on saanut nimensä Ränin kartanon (saks. Renningshof) mukaan.

Kaupunginosaa ympäröivät pohjoisesta alkaen myötäpäivään seuraavat kaupunginosat: Räni (Ülenurmen kunta), Maarjamõisa Tammelinn, Variku, Soinaste (Ülenurmen kunta), Lemmatsi (Ülenurmen kunta), Soinaste (Ülenurmen kunta) ja Lemmatsi (Ülenurmen kunta).

Lähteet
-------

1. 1 2 3  Statistiline ülevaade Tartu 2013 Tartu linn.  (viroksi)

  


|  |  |  |  |  |
| --- | --- | --- | --- | --- |
| 

| * n
* k
* m
Tarton kaupunginosat |
| --- |
|  |
| 
* Annelinn
* Ihaste
* Jaamamõisa
* Kesklinn
* Karlova
* Maarjamõisa
* Raadi-Kruusamäe
* Ropka
* Ropkan teollisuusalue
* Ränilinn
* Supilinn
* Tammelinn
* Tähtvere
* Vaksali
* Variku
* Veeriku
* Ülejõe

 | Tarton vaaakuna |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Ränilinn
**Vuokralautakunta** on Suomessa 1909–1934 käytössä ollut kunnallinen elin, jollainen tuli olla melkein jokaisessa kunnassa. Lautakunnan tehtävänä oli vuokranantajan ja vuokralaisen välisten riitojen käsittely ja sovittelu torpan, lampuotitilan ja mäkitupa-alueen vuokrauksessa. Lisäksi lautakunta valvoi vuokralaisen etuja vuokrasopimusta tehtäessä ja rekisteröitäessä. Kunnissa, joissa oli vähäinen määrä vuokranantajia ja vuokralaisia, lautakunnan tehtävät saattoi hoitaa kunnallislautakunta. Jos kunnassa tarvittiin useampia vuokralautakuntia, saattoi kuntakokous päättää niiden perustamisesta. Vuonna 1934 vuokralautakuntien tehtävät siirrettiin asutuslautakunnille.

Tuomioistuin ei ottanut vuokrasuhdetta koskevaa riitaa käsiteltäväkseen, ellei asiaa sitä ennen ollut soviteltu vuokralautakunnassa. Lautakunnan päätökseen saattoi hakea muutosta paikkakunnan oikeudesta 60 päivän kuluessa päätöksestä.

Vuokralautakunnassa tuli olla puheenjohtaja ja kuntakokouksen päätöksen mukaan kaksi tai neljä varsinaista jäsentä. Lisäksi valittiin varapuheenjohtaja ja kaksi tai neljä varajäsentä, jotka esteellisyystapauksissa astuivat puheenjohtajan ja varsinaisen jäsenen sijaan. Puheenjohtajat ja jäsenet valittiin kolmeksi vuodeksi kerrallaan. Vuokranantajat ja vuokralaiset valitsivat kummatkin puolet jäsenistä ja varajäsenistä. Lautakuntaan valitut jäsenet valitsivat ulkopuolisen puheenjohtajan ja varapuheenjohtajan. Äänten mennessä tasan suoritti valinnan kihlakunnanoikeus.

Vuokralautakunta kokoontui puheenjohtajan kutsusta ja se oli päätösvaltainen, kun paikalla oli puheenjohtaja ja vähintään kaksi jäsentä. Lautakunnan suorittaessa katselmuksia tuli paikalla olla puheenjohtajan lisäksi vain kaksi jäsentä. Puheenjohtajan palkkion suuruuden päätti aluksi senaatti myöhemmin valtioneuvosto, ja se maksettiin valtion varoista. Katselmuspalkkiot jaettiin vuokranantajien ja vuokralaisten maksettavaksi.

Lähteet
-------

* Armollinen asetus torpan, lampuotitilan ja mäkitupa-alueen vuokrauksesta, 12/1909, 57–68 §
* Laki 116/1934
* Tietosanakirja, Tietosanakirja-osakeyhtiö 1919
**Anton Lindfors** (s. 22. huhtikuuta 1991) on suomalainen lumilautailija, joka kilpailee lumilautakrossissa.

La Molinan MM-kilpailuissa 2011 Lindfors oli 21:s ja Stonehamin MM-kilpailuissa 2013 kymmenes. Sotšin olympialaisissa 2014 hän oli 13:s ja Pyeongchnangissa 2018 9:s. Kreichsbergin MM-kisoissa 2015 hän oli 16:s. Aspenin X Gameseissa Lindfors oli 12:s vuonna 2014 ja kahdeksas vuonna 2015.

Lumilautailun maailmancupissa Lindfors kilpaili ensimmäisen kerran Chapelcossa syyskuussa 2009 ollen 44:s. Ensimmäiset maailmancupin pisteensä hän saavutti Lech am Arlbergissa joulukuussa 2010 oltuaan 19:s. Kymmenen parhaan joukkoon Lindfors sijoittui ensimmäisen kerran Veysonnazissa tammikuussa 2012 oltuaan neljäs. Parhaimmillaan hän on sijoittunut maailmancupissa toiseksi Veysonnazissa maaliskuussa 2014.

Myös Lindforsin sisar Emilia Lindfors on kilpaillut lumilautakrossissa kansainvälisellä tasolla.

Lähteet
-------

1. 1 2 3  Anton Lindfors Kansainvälinen hiihtoliitto (FIS).  (englanniksi)
2. ↑  Snowboard | Results Men's Snowboard Cross Small Final - Pyeongchang 2018 Olympic Winter Games *www.pyeongchang2018.com*.  Arkistoitu 18.2.2018. Viitattu 18.2.2018. (englanniksi)
3. ↑  X Games: Anton Lindfors ESPN.  Arkistoitu 19.4.2016. Viitattu 16.2.2016. (englanniksi)
4. ↑  Sotši 2014: Suomen joukkue Suomen olympiakomitea.  Arkistoitu 3.12.2013. Viitattu 17.2.2014.

Aiheesta muualla
----------------

* Anton Lindfors Suomen Lumilautaliiton verkkosivuilla
**Vuokko Marjatta Valavaara** (o.s. **Rainosalo**, s. 11. kesäkuuta 1933 Ilmajoki) on suomalainen yleisurheilija, joka saavutti pituushypyssä SM-mitaleja 1950-luvulla. Hän edusti Suomea myös maaotteluissa. Kotimaassa hän edusti vuoteen 1955 saakka Kokkolan Veikkoja ja sen jälkeen Rauman Lukkoa.

Valavaara saavutti pituushypyssä SM-hopeaa vuosina 1953, 1954 ja 1955 häviten joka kerta Maire Österdahlille 9–18 senttimetrin erolla sekä SM-pronssia vuonna 1958. Hän edusti Suomea maaotteluissa Ruotsia vastaan vuosina 1953, 1954, 1955 ja 1957.

Valavaaran pituushyppyennätys oli 554 cm, jonka hän hyppäsi Mäntsälän SM-kilpailuissa 1955.

Lähteet
-------

1. 1 2 3 4 5 6  Vuokko Valavaara Tilastopaja (vaatii kirjautumisen, maksullinen palvelu).
2. 1 2  Martiskainen, Seppo et al.: *Suomi voittoon - kansa liikkumaan*, s. 503. Yleisurheilun Tukisäätiö, 2006. ISBN 951-98952-2-1.
3. ↑  Hannus, Matti; Laitinen, Esa & Martiskainen, Seppo: *Kalevan kisat - Kalevan malja*, s. 278. Suomen Urheiluliitto, 2002. ISBN 951-96491-5-8.
4. ↑  Hannus, Matti & Laitinen, Esa: *Maailman paras maaottelu*, s. 224. Suomen Urheiluliitto, 2000. ISBN 951-96491-3-1.
5. ↑  Laitinen, Esa: *Suomen yleisurheilun tilasto-osa*, s. 227–229. , 1987.
**Anton Martin Schweigaard** (11. huhtikuuta 1808 Kragerø – 1. helmikuuta 1870 Kristiania) oli norjalainen juristi, poliitikko ja taloustieteilijä. Hän oli yksi taloudellisen liberalismin keskeisistä edistäjistä 1800-luvun Norjassa.

Schweigaard valmistui juristiksi vuonna 1832 ja opetti lakitiedettä Oslon yliopistossa. Vuonna 1840 hänestä tuli lakitieteen, valtiontalouden ja tilastotieteen professori. Hän työskenteli myös *Den Constitutionelle* -sanomalehdessä. Schweigaardin taloutta ja yhteiskuntaa käsittelevät kirjoitukset saivat laajaa huomiota. Hän puolusti vapaakauppaa ja vaati, että kouluissa tulisi keskittyä vähemmän latinan opiskeluun ja enemmän käytännön oppiaineisiin.

Vuosina 1842–1869 Schweigaard istui suurkäräjillä ja nousi siellä yhdeksi johtavista hahmoista. Hän oli mukana valmistelemassa lakeja, joilla Norjan taloutta avattiin, ja toimi aktiivisesti myös rautateiden rakentamiseksi. Muilla politiikan osa-alueilla hän omaksui konservatiivisemman linjan ja pyrki pitäytymään "puoluepolitiikan" ulkopuolella.

* Schweigaardia esittävä patsas Oslon yliopiston päärakennuksen edustalla (Julius Middelthun, 1882)Schweigaardia esittävä patsas Oslon yliopiston päärakennuksen edustalla (Julius Middelthun, 1882)

Lähteet
-------

1. 1 2 3  Mardal, Magnus A.: Anton Martin Schweigaard *Store norske leksikon*.  8.3.2023. Viitattu 10.7.2023. (norjaksi)

Aiheesta muualla
----------------

* Kuvia tai muita tiedostoja aiheesta **Anton Martin Schweigaard** Wikimedia Commonsissa

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Saksa
* Yhdysvallat
* Ruotsi
* Alankomaat

 |

 |
**The Sheep** on yhdysvaltalainen kristillinen rock-yhtye, jonka on perustanut Yhdysvalloissa Milwaukeessa Wisconsinissa 1960-luvun lopulla Jeesus-liikkeen piirissä suomensukuinen Jim Palosaari. Ryhmä kierteli Skandinaviassa evankelioimassa puolen vuoden ajan vuonna 1972. Musiikillinen tyyli oli lähellä ns. länsirannikon rockia. Se toimi aktiivisesti 1970-luvun ensimmäisellä puoliskolla ja teki kolme LP-levyä, ensimmäisen 1972 Suomessa (käytännössä yhden päivän aikana) Leo Mellerin tuottamana - ja puoliksi suomeksi laulettuna! - nimellä Jeesus-rock Karitsat (Finnlevy). Toinen studiolevy oli nimeltään pelkästään The Sheep ja tehtiin Myrrhille Britanniassa 1973 tuottajanaan Bobby Graham. Kolmas levy oli yhtyeen Lonesome Stone -musikaalin soundtrack, josta on julkaistu sekä Britanniassa että Yhdysvalloissa tehty versio. Tätä Jeesus-rock-oopperaa yhtye esitti Lontoon Rainbow-teatterissa ja myös ensimmäisillä kristillisillä rock-festivaaleilla (Greenbelt).

Yhtyeen jäseniä olivat lauluntekijät Greg Nancarrow (laulu, kitara, urut ym.), Mike Damrow (basso), Rich Haas (laulu), ja "Mole" Barker (laulu, kitara), muut laulusolistit olivat Reed Mittelsteadt ja Mary Damrow, basistina toimi myös Wilhelm Pinnow, koskettimissa ja laulussa Lisa Carothers ja rumpalina Nick Malham; myöhemmin mukana oli myös esimerkiksi Matt Spransy (koskettimet). Yhtyeen jälkikäteen todettuna todella hyvin ajan hammasta kestänyttä*kenen mukaan?* urku- ja kitaravetoista rock-musiikkia verrattiin aikoinaan esimerkiksi länsirannikon hippeihin (Jefferson Airplane ym.) ja pidettiin laadukkaana muuallakin kuin Suomessa. The Sheep on esiintynyt 1970-luvun puolivälin jälkeen vain satunnaisesti, kuitenkin niinkin äskettäin kuin Cornerstone-festivaaleilla 2011.

Aiheesta muualla
----------------

* Crossrhythms.co.uk
* Wikizic.org[vanhentunut linkki]
* Patmos[vanhentunut linkki]
* Blue Collar Tunes (Arkistoitu – Internet Archive)
**Sunna Gunnlaugs** (alun perin *Gunnlaugsdottir*; s. 1970) on islantilainen jazzpianisti ja -säveltäjä.

Gunnlaugs varttui Seltjarnarnesissa, jossa aloitti urkutunneilla käymisen. Bill Evansin trion työ sai hänet innostumaan jazzpianosta. Hänen muihin innoittajiinsa ovat kuuluneet Keith Jarrett ja Brad Mehldau. Vuonna 1993 Gunnlaugs muutti Yhdysvaltoihin, jossa opiskeli William Paterson -yliopistossa ja kehittyi muusikkona. Hän valmistui vuonna 1996, mutta asettui Brooklyniin ja teki debyyttialbumin *Far Far Away* basisti Dan Fabricatoren ja rumpali Scott McLemoren kanssa. McLemoresta tuli myöhemmin Gunnlaugsin aviomies; vuonna 2005 pariskunta muutti Islantiin. Gunnlaugsin yhteistyökumppaneihin ovat kuuluneet lisäksi muiden muassa Tony Malaby, Loren Stillman, Ohad Talmor, Drew Gress, Eivind Opsvik, Kristjana Stefánsdóttir, Sigurður Flosason, Tore Brunborg, Maarten Ornstein, Julia Hülsmann, Ryan Carniaux, Tony Overwater ja Luca Kézdy. Vuonna 2011 Gunnlaugs perusti trion Þorgrímur Jónssonin ja Scott McLemoren kanssa. Tämän trion neljännellä albumilla *Ancestry* (julkaistu Reykjavíkin jazzfestivaalilla 2018) on mukana Verneri Pohjola, jonka kanssa Gunnlaugs on kiertänyt Suomessa.

Gunnlaugs on esiintynyt pitkin Eurooppaa, Yhdysvaltoja ja Kanadaa sekä Japanissa. Hän on saavuttanut kansainvälistä listamenestystä; esimerkiksi *Live in Europe* (2003) ylsi Top 10 -listoille sekä Kanadan että Yhdysvaltain jazzradiolistoilla ja *The Dream* (2010) toiseksi Kanadan radiolistoilla. Levy *Mindful* (2000) valittiin *Washington Postissa* vuoden kymmenen parhaan albumin joukkoon. Gunnlaugs on saanut lukuisia Islannin musiikkipalkintoehdokkuuksia, ja vuonna 2013 hänelle myönnettiin vuoden esiintyjän palkinto. Vuonna 2016 hänet valittiin vuoden esiintyjäksi yhdessä Maarten Ornsteinin kanssa.

Vuonna 2017 Gunnlaugs perusti Freyjujazz-konserttisarjan, jossa on esiintynyt eri puolilta maailmaa naismuusikoita, kuten Myra Melford, Hildegunn Øiseth, Eva Kruse ja Luca Kézdy. Hän on toiminut Euroopan jazzverkoston johtokunnassa. Gunnlaugs on työskennellyt myös elokuva- ja televisiosäveltäjänä; hän teki musiikin elokuviin *Reykjavík* ja *Pity the Lovers*.

Lähteet
-------

1. 1 2  Sunna Gunnlaugs: Long Pair Bond The Jazz Mann
2. 1 2 3 4 5 6 7  Biography Sunna Gunnlaugs
3. 1 2  Islantilainen Sunna Gunnlaugs Trio saapuu Flame Jazziin – Verneri Pohjola suomalaisvahvistuksena kokoonpanossa Turun Sanomat

Aiheesta muualla
----------------

* Viralliset sivut (englanniksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat

 |
|  |
| Taiteenala | 
* MusicBrainz

 |

 |
Anton Mauve
Anton Mauve, *Maisema ja nautoja*.
**Anton Mauve** (18. syyskuuta 1838 Zaandam, Alankomaat – 5. helmikuuta 1888 Arnhem) oli hollantilainen taidemaalari, joka kuvasi erityisesti Hollannin maaseutumaisemia.

Mauve muutti Haagiin noin vuonna 1870, missä hänestä tuli Haagin koulun nimellä tunnetun taiteilijaryhmän jäsen. Ryhmä maalasi Hollannin maisemia ja maalaiselämää. Mauve muutti 1885 maaseudulle Lareniin Hilversumin lähelle ja kokosi siellä maisemamaalareiden Hollannin Barbizon -ryhmän.

Mauven maalausten väripaletti on hillitty. Hän sai vaikutteita maisemamaalari Camille Corot'lta ja Barbizonin koulusta. Mauven tunnetuimpia teoksia ovat *Lehmät niityllä* ja *Dyynimaisema*. Mauve tunnettiin öljyvärimaalaustensa lisäksi myös taitavana vesivärimaalarina. Hänen vaimonsa serkku oli taidemaalari Vincent van Gogh, jota Mauve opetti öljyvärimaalauksessa 1881 ja 1882.

Lähteet
-------

1. 1 2 3  Anton Mauve *Encyclopædia Britannica*. Viitattu 2.2.2016.

Aiheesta muualla
----------------

* Kuvia tai muita tiedostoja aiheesta **Anton Mauve** Wikimedia Commonsissa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Israel
* Belgia
* Yhdysvallat
* Tšekki
* Kroatia
* Alankomaat

 |
|  |
| Taiteenala | 
* Museum of Modern Art
* Musée d'Orsay
* Victoria
* RKD Artists
* ULAN

 |
|  |
| Henkilöt | 
* Alankomaat
* Deutsche Biographie

 |
|  |
| Muut | 
* Europeana
* SNAC
* IdRef

 |

 |
Adapteri (yllä) ja Memory Stick Pro Duo 256MB (alla).
**Memory Stick** on Sonyn muistikorttityyppi, joka julkaistiin vuonna 1998. Tätä nimitystä käytetään myös koko Memory Stick -muistikorttituoteperheestä. Tähän perheeseen kuuluu muun muassa **Memory Stick Pro** -muistikortit, joissa on suurempi kapasiteetti ja tiedonsiirtonopeus, ja pienikokoisemmat **Memory Stick Duo** -muistikortit.

Tyypillisesti Memory Stick -muistikortteja käytetään Sonyn kannettavien elektroniikkalaitteiden tallennusvälineenä. Esimerkiksi digitaalisissa videokameroissa näitä muistikortteja käytetään valokuvien tallentamiseen ja PlayStation Portablessa videokuvan, musiikin ja pelien tallennusvälineenä. Sonyn lisäksi muistikortteja valmistavat lisenssillä nykyään myös SanDisk ja Lexar.

Vuodesta 2004 Sony on sisällyttänyt Memory Stick -muistikortteihinsa MagicGate-piirin, joka on tarkoitettu kortille mahdollisesti tallennettavan suojatun materiaalin kopioinnin kontrolloimiseen.

Tuoteperhe
----------

* Memory Stick (Memory Stick Standard)
* Memory Stick PRO
* Memory Stick Duo
* Memory Stick PRO Duo
* Memory Stick Micro (M2)
* PSP:n Memory Stick

Tiedot
------

### Siirtonopeudet

* Perus (Standard)
	+ Suurin kirjoitusnopeus: 14,4 Mbit/s (1,8 MB/s)
	+ Suurin lukunopeus: 19,6 Mbit/s (2,5 MB/s)

* PRO
	+ Normaali siirtonopeus (sarjamuodossa): 20 Mbit/s
	+ Teoreettinen maksiminopeus (rinnakkaismuodossa): 160 Mbit/s (20 MB/s)
	+ Kirjoitusnopeus vähintään: 15 Mbit/s

* PRO High Speed
	+ Suurin luku-/kirjoitusnopeus: 80 Mbit/s

### Mitat

* Perus (Standard)
	+ 50,0 mm (L) x 21,5 mm (K) x 2,8 mm (S)
* Duo
	+ 31,0 mm (L) x 20,0 mm (K) x 1,6 mm (S)

Aiheesta muualla
----------------

* Kuvia tai muita tiedostoja aiheesta **Memory Stick** Wikimedia Commonsissa

* Memory Stick (Arkistoitu – Internet Archive). (englanniksi)

Muistikorttien standardeja
CompactFlash ● JEIDA ● Memory Stick ●  MultiMediaCard (MMC) ● PC card ● SmartMedia ● Secure Digital (SD) ● SxS ● XD-Picture Card
**Tadaaki Otaka** (jap. 尾高 忠明; s. 1947 Kamakura) on japanilainen kapellimestari. Hän opiskeli Toho Gakuen -musiikkikoulussa Hideo Saiton johdolla ja jatkoi opintojaan Wienissä Hans Swarowskyn ja Spannagelin? johdolla. Otaka on toiminut muun muassa Tokion filharmonikkojen sekä NHK-sinfoniaorkesterin vakituisena kapellimestarina ja Osakan filharmonikkojen musiikillisena johtajana. Hänet tunnetaan erityisen hyvin Yhdistyneessä kuningaskunnassa, jossa hän on johtanut lukuisia merkittäviä orkestereita.

Oopperan alalla Otaka on johtanut muun muassa *Peter Grimesin*, *Fidelion*, *Lepakon*, *Toscan*, *Tannhäuserin*, *Carmenin*, *Taika-ampujan* ja *Salomen* esityksiä. Hän on myös johtanut muiden muassa Teizo Matsumuran, Toru Takemitsun ja Akira Miyoshin teosten kantaesityksiä.

Lähteet
-------

1. 1 2  Kajimoto Music: Tadaaki Otaka


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Trove

 |
|  |
| Muut | 
* IdRef

 |

 |
**Gerhard "Gary" Rex Lauck** (s. 1953) on yhdysvaltalainen uusnatsiaktivisti ja kustantaja. Hän johtaa NSDAP/AO-nimistä uusnatsijärjestöä. Koska Lauck asui pitkään Lincolnissa Nebraskassa, hänestä on käytetty pilkkanimeä "Farm Belt Führer".

Elämä
-----

Gary Lauck syntyi vuonna 1953 Milwaukeessa Wisconsinissa amerikansaksalaiseen perheeseen. Perheen muutettua Lincolniin Lauck tutustui Adolf Hitlerin *Mein Kampfiin* filosofian opintojensa yhteydessä. Omien sanojensa mukaan hän ymmärsi heti kirjan luettuaan olevansa kansallissosialisti.

1970-luvulla Lauck tutustui sekä Amerikassa että Saksassa useisiin entisiin natseihin ja sai heiltä vaikutteita. Vuonna 1974 hän rekisteröi NSDAP/AO:n Lincolnissa "yleishyödylliseksi yhdistykseksi". Järjestö aloitti propaganda-aineiston tuottamisen ja levittämisen, ja vuonna 1976 Mainzin poliisi pidätti Lauckin tämän aineiston hallussapidosta. Lauck karkotettiin eliniäkseen Saksan liittotasavallasta, mutta hän jatkoi propagandan tuottamista Yhdysvalloissa ja julkaisi *The New Order* -lehteä. Hän myös solmi läheiset suhteet moniin amerikkalaisiin rasistiryhmiin.

Koska Lauck ei voinut itse mennä Saksaan, hän palkkasi Michael Kühnenin ja muutaman muun uusnatsin levittämään propaganda-aineistoa maassa. Berliinin muurin murruttua he päättivät perustaa NSDAP/AO-soluja entisen Itä-Saksan kaupunkeihin. Lokakuussa 1990 Kühnen tovereineen johti ensimmäistä uusnatsien mielenosoitusta Dresdenissä. Kühnen kuoli vuonna 1991 aidsiin, mutta Lauck sai entistä enemmän kannattajia ja taloudellista tukea, joiden avulla hän salakuljetutti Saksaan lisää laitonta natsistista ja rasistista propagandamateriaalia, kuten kirjoja, julisteita ja äänitettyjä puheita ja lauluja. Vuonna 1995 *Valitut palat* arvioi Lauckin kuuluvan maailman vaarallisimpiin uusnatsismin levittäjiin. Vuonna 1995 Lauck pidätettiin Tanskassa ja luovutettiin Saksaan, jossa hänet tuomittiin neljäksi vuodeksi vankeuteen.

Lähteet
-------

1. 1 2 3 4 5  Valitut palat:   *Valitut palat*, 1995, nro 7, s. 17-23.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Gary Lauck
Gary Player.
**Gary Player** (s. 1. marraskuuta 1935) on eteläafrikkalainen golfaaja. Hän syntyi Johannesburgissa Harry ja Muriel Playerin kolmesta lapsesta nuorimpana. 

Player aloitti golfharrastuksensa 14-vuotiaana ja ryhtyi ammattilaiseksi jo vuonna 1953. Hän meni 19. tammikuuta 1957 naimisiin vaimonsa Viviennen kanssa. Parilla on yhdessä kuusi lasta ja lukuisia lapsenlapsia. 

Golfaajan veli on tunnettu luonnonsuojelija Ian Player.

Ura
---

Player on lajinsa historian loistokkaimpia pelaajia: hän on voittanut kolmesti The Masters Tournamentin (1961, 1974, 1978), kerran U.S. Openin (1965), kolmesti British Openin (1959, 1968, 1974) ja kahdesti PGA Championshipin (1962, 1972). Hänelle myönnettiin vuonna 1966 Bob Jones -palkinto ja vuonna 1974 paikka *World Golf Hall of Famessa*. Vuonna 2000 golflehti *Golf Digest* nimesi hänet lajin kaikkien aikojen kahdeksanneksi suurimmaksi taitajaksi.

Player on yli viidenkymmenen ikäisenä voittanut kolmesti Senior British Open Championshipin. Hän ylsi ensimmäiselle sijalle vuosina 1988, 1990 ja 1997.

Aiheesta muualla
----------------

* Viikon pelaajakortti www.golf.fi -sivulla (Arkistoitu – Internet Archive)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Yhdysvallat
* Japani
* Tšekki
* Korea
* Alankomaat
* Puola

 |
|  |
| Taiteenala | 
* MusicBrainz

 |
|  |
| Muut | 
* SNAC
* IdRef

 |

 |
**Gary Dwayne Payton** (s. 23. heinäkuuta 1968 Oakland, Kalifornia) on yhdysvaltalainen aktiiviuransa lopettanut koripalloilija ja olympiavoittaja. Hänen poikansa Gary Payton II pelaa NBA:ssa Portland Trail Blazersissa.

Ura
---

Payton pelasi yliopistokoripalloa Oregonin yliopistossa vuosina 1986–1990. Hän osallistui vuoden 1990 NBA:n varaustilaisuuteen, jossa Seattle SuperSonics varasi hänet koko varaustilaisuuden toisena pelaajana. Vuonna 1996 hänet valittiin NBA:n vuoden puolustuspelaajaksi. Payton edusti seuraa helmikuuhun 2003 asti, jolloin hänet myytiin Milwaukee Bucksille. Hän edusti seuraa loppukauden, kunnes siirtyi Los Angeles Lakersiin. 

Payton pelasi Lakersissa yhden kauden ajan, jonka jälkeen seura myi hänet Boston Celticsille. Kauden 2004–2005 hän aloitti Bostonissa, mutta helmikuussa 2005 seura vaihtoi hänet Atlanta Hawksin kanssa pelaajiin. Atlanta luopui Paytonin pelioikeuksista jo viikon päästä ja hän palasi loppukaudeksi Bostoniin. Kaudet 2005–2007 Payton pelasi Miamissa, jossa hän voitti ainoan NBA-mestaruutensa vuonna 2006.

Lähteet
-------

1. ↑  Gary Payton Basketball-Reference. Viitattu 12.2.2011. (englanniksi)

Aiheesta muualla
----------------

* NBA:n pelaajaprofiili (englanniksi)

  

Yhdysvaltain joukkue – Kesäolympialaiset 1996
4 Barkley |
5 Hill |
6 Hardaway |
7 Robinson |
8 Pippen |
9 Richmond |
10 Miller |
11 Malone |
12 Stockton |
13 O’Neal |
14 Payton |
15 Olajuwon |
Valmentaja Wilkens

Yhdysvaltain joukkue – Kesäolympialaiset 2000
4 Smith |
5 Kidd |
6 Houston |
7 Mourning |
8 Hardaway |
9 Carter |
10 Garnett |
11 Baker |
12 Allen |
13 McDyess |
14 Payton |
15 Abdur-Rahim |
Valmentaja Tomjanovich



|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* VIAF
* WorldCat

 |
|  |
| Kansalliset | 
* Yhdysvallat

 |
|  |
| Taiteenala | 
* MusicBrainz

 |

 |
**Peki'in** (arab. Buqei'a‎) on pääasiassa druusien ja kristittyjen arabien asuttama kylä Israelin Pohjoisella hallintoalueella. Kylällä on myös pitkä juutalainen historia, mutta heitä asui 2010-luvulla kylässä enää yksi. Peki'in asukasluku oli vuoden 2018 lopussa 5 815.

Maantiede
---------

Paikallista maisemaa.
Peki'in sijaitsee Israelin Ylä-Galilean alueella.

Historia
--------

Kylän juutalaisia asukkaita vuoden 1930 paikkeilla.
Nykyisen Peki'inin alueella on ollut ihmisasutusta jo pitkään. Lähellä ollutta luolaa käytettiin hautapaikkana jo myöhäisellä kalkoliittisella kaudella.

Peki'in on mahdollisesti Josephuksen *Juutalaissodan historiassa* mainitsema *Baca*. *Beqa* mainitaan sittemmin teoksessa *Pesikta de-Rav Kahana* ja nimi Peki'in esiintyy ensi kertaa teoksessa *Kohelet Rabbah*. Kohelet Rabbahin tarinan mukaan rabbi Simeon ben Yohai piilotteli paikallisessa luolassa toisen juutalaissodan aikana. Hänen kirjoittamansa Zohar on kabbalalaisuudessa pyhänä pidetty kirjoitus. Rooman valtakunnan kaudella kylässä asui arkeologisten löytöjen perusteella juutalaisia ja muita ryhmiä.

Kylä tunnettiin sittemmin juutalaisista asukkaistaan, jotka oman kansanperinteensä perusteella olivat alueen viimeinen juutalaisjoukko, jota ei ollut koskaan karkotettu. Paikalliset juutalaiset viljelivät maata ja silkkiä. 1500-luvulla juutalaisia perheitä oli 33–45, mutta vuonna 1820 määrä oli laskenut 20:een ja vuonna 1900 juutalaisia oli yhteensä 93. Huomattava osa heistä pakeni vuoden 1929 ja vuosien 1936–1939 levottomuuksien aikana, joiden jälkeen jäljellä oli vain yksi perhe.

Juuri ennen Israelin itsenäisyyssotaa kylässä oli yhden juutalaisen perheen lisäksi 800 druusia, 242 kristittyä ja 68 muslimia. Osa kylän arabiasukkaista pakeni sodan aikana. Sittemmin Israel on korjauttanut esimerkiksi kylän vanhan synagogan ja juutalaisia hautoja. Kylän viereen perustettiin myös Peki'in ha-Hadashah eli Uusi-Peki'in -niminen mošav.

Väestö
------

Peki'inin asukasluku oli vuoden 2018 lopussa 5 815. Vuonna 1968 kylän asukasluku oli 2 070 ja tuolloin asukkaista noin kolme neljäsosaa oli druuseja ja neljäsosa kristittyjä. Kylän kristityt ovat pääasiassa ortodokseja. Juutalaisia oli 2010-luvulla enää yksi.

Lähteet
-------

1. 1 2 3 4 5 6  Fred Skolnik ja Michael Berenbaum: *Encyclopaedia Judaica Volume 15 Nat-Per*, s. 716-717. Thomson Gale, 2007. ISBN 978-0-02-865928-2. (englanniksi)
2. ↑  Harney, É. May, H. Shalem, D. et al.: Ancient DNA from Chalcolithic Israel reveals the role of population mixture in cultural transformation *Nature Communications 9, 3336 (2018)*. Viitattu 18.12.2019. (englanniksi)
3. ↑  Pekiin *Tourist Israel*. Viitattu 18.12.2019. (englanniksi)
4. ↑  List of localities, in Alphabetical order (pdf) (Peqi'in (Buqei'a)) Central Bureau of Statistics. Viitattu 18.12.2019. (englanniksi)
5. ↑  Eli Ashkenazi: Researchers Race to Document Vanishing Jewish Heritage of Galilee Druze Village *Haaretz*. Viitattu 18.12.2019. (englanniksi)

Aiheesta muualla
----------------

* Kuvia tai muita tiedostoja aiheesta **Peki'in** Wikimedia Commonsissa
**Pekingin murre** on mandariinikiinan Pekingissä puhuttava murre. Se on kiinan standardikielen fonologinen perusta, mutta eroaa siitä kuitenkin huomattavasti.

Murteen äännerakenne ei juurikaan eroa kiinan standardikielestä. Eroja kuitenkin on. Näistä kenties merkittävin on *érhuà* (kiin. 儿化) eli rotatisaatio, jossa tavuun lisätään suffiksi -儿 /-ɚ/, joka voi joissakin tapauksissa muuttaa merkittävästi koko tavun ääntämystä. *Erhuata* pidetään yhtenä Pekingin murteen tunnusomaisimmista piirteistä.

/w/ ääntyy muiden vokaalien kuin [o u] edellä usein [ʋ], esimerkiksi 尾巴 *wěiba* [ʋei̯²¹⁴ pa⁴].

Erityisesti nopeassa puheessa retrofleksit /tʂ tʂʰ ʂ/ voivat redusoitua [ɻ]:ksi; esimerkiksi 不知道 *bùzhīdào* /pu⁵¹ ʈ͡ʂʐ̩⁵⁵ tɑʊ̯⁵¹/ [puɻ⁵¹ tɑʊ̯⁵¹]. Samaan tapaan palataalit /tɕ tɕʰ ɕ/ voivat ääntyä [j]:nä sekä aspiroimattomat klusiilit /p t k/ soinnillisina [b d g].

Jotkin sanat voivat esiintyä muodoissa, jotka rikkovat standardikiinan fonotaktisia sääntöjä, esimerkiksi 大栅栏 *Dà Zhàlán* voi ääntyä *Dàshlàr*.

Lähteet
-------

1. ↑  Wiener, Seth; Shih, Ya-ting: "Divergent places of articulation: [w] and [ʋ] in modern spoken Mandarin".
2. ↑  Language Log
**The Jackson Sisters** oli yhdysvaltalainen soulia ja diskomusiikkia tuottava yhtye 1970-luvulla. Yhtye oli kotoisin Comptonista, Kaliforniasta. 

The Jackson Sisters koostui Jacqueline Jackson-Rencherista, Lyn Jacksonista, Pat Jacksonista, Rae Jacksonista sekä Gennie Jacksonista. He äänittivät musiikkia Tiger Lily Records -levymerkille, saaden jonkin verran suosiota 1970-luvulla. Yhtye tosin sai merkittävämpää huomiota miltei vuosikymmen myöhemmin rare grooven tullessa suosituksi Britanniassa. Johnny Bristol sanoitti suuren määrän yhtyeen kappaleista. Yhtyeen hittikappaleen "I Believe In Miracles" sanoitti ja äänitti alun perin Mark Capanni vuonna 1973. Kappale sijoittui Britannian singlelistan sijalle 72. vuoden 1987 kesäkuussa.

Diskografia
-----------

### Albumit

* *Jackson Sisters* (Tiger Lily Records, 1976)

### Singlet

* "I Believe in Miracles" (1973)
* "More Than Just Friends" (1973)
* "Boy, You’re Dynamite" (1974)
* "When Your Love Is Gone" (1975)

Lähteet
-------

1. ↑  Roberts, David: *British Hit Singles & Albums*, s. 276. Lontoo: Guinness World Records Limited, 2006. ISBN 1-904994-10-5. (englanniksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Yhdysvallat

 |
|  |
| Taiteenala | 
* MusicBrainz

 |

 |
**RN Fiume** (ital. *Regia Nave Zara*) oli Italian kuninkaallisen laivaston Zara-luokan raskas risteilijä toisessa maailmansodassa. Alus upposi Matapanin taistelussa 29. maaliskuuta 1941.

Valmistus
---------

*Pääartikkeli: Zara-luokka*
Alus tilattiin 15. syyskuuta 1928 vuosien 1928–1929 laivasto-ohjelmassa Triestestä Stabilimento Tecnico Triestinolta, missä köli laskettiin 29. huhtikuuta 1929. Alus laskettiin vesille 27. huhtikuuta 1930 ja valmistui 23. marraskuuta 1931.

Palvelus
--------

*Fiume* oli Espanjan sisällissodan aikana 1936–1937 sisaralustensa kanssa läntisellä Välimerellä. Aluksesta tehtiin 1. risteilijäviirikön lippulaiva 17. toukokuuta 1937, jolloin se vapautti tehtävästä sisaraluksensa *Gorizian*. Huhtikuussa 1939 alus osallistui *Zaran* kanssa Albanian miehitykseen. Alus luovutti 12. tammikuuta 1940 viirikön lippulaivan tehtävät *Zaralle*.

Alus osallistui yritykseen torjua Britannian kuninkaallisen laivaston Tobrukiin matkannut saattue kesäkuussa muutamaa päivää Italian sodanjulistuksen jälkeen. Alus oli mukana kesäkuun lopulla risteilijöiden pyrkiessä taisteluun Ranskan merivoimien osaston kanssa.

Heinäkuussa alus osallistui viirikkönsä mukana Calabrian taisteluun sekä saattueiden suojaamiseen Pohjois-Afrikan ja Italian välillä. Alus osallistui operaatio Collarin torjuntaan. Maaliskuussa 1941 laivaston esikunta suunnitteli iskevänsä Kreetan etelä- ja pohjoispuolitse itäisen Välimeren merenkulkua vastaan. Seuranneessa Matapanin taistelussa *Polaan* osui 28. maaliskuuta torpedo, jolloin *Fiume* ja *Zara* määrättiin saattamaan sisaraluksensa satamaan.

Tutkaton osasto joutui Britannian kuninkaallisen laivaston taistelulaivojen *HMS Warspiten*, *HMS Valiantin* ja *HMS Barhamin* yllättämäksi ja tuhoamaksi. Taistelulaivojen 15 tuuman tykit murskasivat alukset. *Fiume* ja *Zara* upposivat ja *Pola* jäi hylyksi, kunnes hävittäjät *HMS Nubian* ja *HMS Jervis* torpedoivat aluksen.

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **RN Fiume (1930)**.
* Whitley, M. J.: *Cruisers of World War Two - an international encyclopedia*. Lontoo: Arms and Armour, 1996. ISBN 1-86019-874-0. (englanniksi)
* Gardiner, Robert (toim.): *Conway's All the World's Fighting Ships 1922–1946*. Lontoo, Englanti: Conway Maritime Press, 1987. ISBN 0-85177-146-7. (englanniksi)
* Greene, Jack & Massignani, Alessandro: *The Naval War in the Mediterranean 1940-1943*. Lontoo: Chatham Publishing, 2002. ISBN 1-86176-190-2. (englanniksi)

### Viitteet

1. 1 2 3 4  Whitley, M. J. s. 152

*Zara*-luokan risteilijät

|  |
| --- |
| *Fiume* – *Gorizia* – *Pola* – *Zara* |
| Edeltäjä: *Trento*-luokka – Seuraaja: *Giussano-luokka* |
**RN Ermanno Carlotto** (ital. *Regia Nave Ermanno Carlotto*) oli Italian kuninkaallisen laivaston tykkivene.

Valmistus
---------

Alus tilattiin Shanghaista Shanghai Dock and Engineering Companyltä, missä köli laskettiin maaliskuussa 1914. Alus laskettiin vesille 19. kesäkuuta 1918 ja otettiin palvelukseen 1. maaliskuuta 1921.

Palvelus
--------

Alus aloitti vuonna 1921 palveluksensa Kiinassa. Seuraavana vuonna Italia lähetti Kiinan kiristyneen tilanteen vuoksi alueelle risteilijät *Calabrian* ja *Libian*. Alusten saavuttua Tientsiniin osastoon liittyivät *Sebastiano Caboto* ja *Ermanno Carlotto*.

Italian antauduttua liittoutuneille aluksen miehistö upotti aluksensa 9. syyskuuta 1943 Shanghaissa. Japanilaiset internoivat aluksen miehistön. Japanilaiset nostivat hylyn 15. lokakuuta ja se siirrettiin Mitsubishin Kiangnanin telakalle korjattavaksi ja varustettavaksi. Alus liitettiin 1. marraskuuta keisarillisen Japanin laivastoon tykkiveneenä nimellä *Narumi*, jolloin alus liitettiin osaksi Sasebon laivastoaluetta ja se kuului osaksi Jangtsen erityistukikohtaosastoa Kiinassa. Alus siirrettiin 5. marraskuuta Kiinan aluelaivastoon Jangtsen alakuoksun vartiostoon.

Aluksen tykit siirrettiin maihin alkuvuodesta 1945, jolloin ne asennettiin maalinnakkeisiin. Se antautui Shanghaissa 1945 sotatoimien päättyessä. Se luovutettiin Kiinalle, joka liitti sen laivastoonsa nimellä *Kian Kun*. Kommunistit valtasivat aluksen 1949 ja sen myöhemmistä vaiheista ei ole tietoa.

Lähteet
-------

* Gardiner, Robert (toim.): *Conway's All the World's Fighting Ships 1906–1921*. Lontoo, Englanti: Conway Maritime Press, 1985. ISBN 0-85177-245-5. (englanniksi)
* Gardiner, Robert (toim.): *Conway's All the World's Fighting Ships 1922–1946*. Lontoo, Englanti: Conway Maritime Press, 1987. ISBN 0-85177-146-7. (englanniksi)
* Fraccaroli, Aldo: *Italian Warships of World War 1*. Lontoo: Ian Allan, 1970. ISBN 1-7110-0105-7. (englanniksi)
* Watts, Anthony J.: *Japanese Warships of World War II*. Lontoo: Ian Allan, 1967. (englanniksi)

### Viitteet

1. ↑  Fraccaroli, Aldo s. 167
2. 1 2  CombinedFleet
3. ↑  Watts, Anthony J. s. 271
**Uimataito** on määritelty Pohjoismaissa seuraavasti: henkilö on uimataitoinen, jos hän syvään veteen jouduttuaan osaa uida 200 metriä, josta 50 metriä selällään. Uimataito on välttämätön kansalaistaito, joka yhdessä vesipelastustaitojen kanssa mahdollistaa turvallisen vesillä liikkumisen ja vesiliikunnan harrastamisen läpi elämän.

Edellä mainituilla kriteereillä vuonna 2011 Suomen kuudesluokkalaisista noin 30 prosenttia ja 15–64-vuotiaista noin 68 prosenttia oli uimataitoisia. Erityisen heikko oli suomalaisten 55–64-vuotiaiden naisten uimataito: heistä vain 42 prosenttia osasi uida. Uimataitoisimpia puolestaan olivat 15–24-vuotiaat, joista 86 prosenttia osasi uida. Aikuisen uimataitoon vaikuttavatkin ikä, sukupuoli, kouluvuosien määrä ja asuinpaikka.

Lähteet
-------

1. 1 2  Katja Rahala ja Anna Kankaanpää: *Kuudesluokkalaisten ja*
aikuisten uimataito Suomessa
vuonna 2011*. Liikunnan ja kansanterveyden julkaisuja 259. Teoksen verkkoversio.*
2. ↑  Jos et jaksa uida 200 metriä, olet uimataidoton - TS Saaristo *TS Saaristo*.  Arkistoitu 20.6.2018. Viitattu 20.6.2018.
3. ↑  Karu luku tuhansien järvien maasta – Jopa joka neljäs suomalaislapsi ei osaa uida kunnolla *Helsingin uutiset*. Viitattu 11.2.2019.
**Maisons-Alfort** [mɛzɔ̃ alfɔʁ] on Ranskan kunta Pariisin kaakkoisella esikaupunkivyöhykkeellä noin 9 kilometriä Pariisin keskustasta kaakkoon. Se kuuluu Île-de-Francen hallintoalueen Val-de-Marnen departementtiin ja siellä asuu noin 54 000 ihmistä.

Maisons ja Alfort olivat erillisiä kuntia Ranskan vallankumoukseen asti, jolloin ne yhdistyivät. Vuonna 1885 Maisons-Alfortin lounaisosasta erotettiin omaksi kunnakseen Alfortville. Muita naapurikuntia ovat luoteessa Charenton-le-Pont, pohjoisessa Saint-Maurice, koillisessa Joinville-le-Pont, idässä Saint-Maur-des-Fossés ja etelässä Créteil.

Alfortin vanhan kartanon perusti 1200-luvulla englantilainen Herefordin piispa Peter of Aigueblanche. Kartanossa toimii nykyisin eläinlääketieteellinen korkeakoulu.

Maisons-Alfortiin kulkee Pariisista metrolinja 8 (asemat École Vétérinaire de Maisons-Alfort, Maisons-Alfort – Stade ja Maisons-Alfort – Les Juilliottes) sekä RER-linja D (asemat Maisons-Alfort – Alfortville ja Le Vert de Maisons).

Lähteet
-------

1. ↑  Syndicat Mixte Autolib, 40 communes (Arkistoitu – Internet Archive), Paris.fr-sivusto, viitattu 29.1.2015.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäiset artikkelit: fr:Maisons-Alfort & en:Maisons-Alfort
**Richard Martin Lloyd Walters** (s. 14. tammikuuta 1965 Mitcham, Lontoo, Englanti), tunnettu paremmin nimillä **Slick Rick**, **Rick The Ruler**, **Ricky Dee**, ja **MC Ricky D**, on Grammy-palkittu englantilaissyntyinen esiintyjä, musiikkituottaja ja kaikkien aikojen menestynein brittiläis-amerikkalainen rap-artisti. Hän on julkaissut neljä albumia — *The Great Adventures of Slick Rick* (1988), *The Ruler's Back* (1991), *Behind Bars* (1994) ja *The Art of Storytelling* (1999). Artistit kuten Beyoncé, Nas, TLC, Miley Cyrus, Kanye West, The Notorious B.I.G. Snoop Dogg ja sadat muut ovat samplanneet hänen musiikkiaan. Hän onkin eniten samplattu rap-artisti koko musiikin historiassa. Lisäksi Slick Rick on tehnyt yhteistyötä esimerkiksi OutKastin ja Missy Elliottin kanssa.

Slick Rick tunnetaan tarinoita kertovista humoristisista kappaleistaan, joissa hänellä on tapana myös esittää erilaisia hahmoja. Kappaleet muistuttavat perusrakenteeltaan usein iltasatuja, mutta ne ovat kuitenkin yleensä sisällöltään aikuisille suunnattuja ja niissä liikutaan usein New Yorkin pikkurikollisuuteen, seksiin tai romantiikkaan liittyvissä aihepiireissä.

Elämäkerta
----------

### Lapsuus

Richard syntyi jamaikalaiseen perheeseen Lontoossa. Lapsena hänen oikea silmänsä sokeutui lasinsirusta, ja hän on siitä asti pitänyt silmälappua.

### Nuoruus

1970-luvun loppupuolella Richard meni lukioon La Guardia High School of Music & Art ja tapasi siellä muusikon Dana Dane. Yhdessä he loivat hip hop -duon nimeltään Kangol Crew.

### Ura

Vuonna 1984 Richard tapasi Doug E. Fresh rap-artistin ja liittyi hänen yhtyeeseen The Get Fresh Crew.

Diskografia
-----------

### Albumit

* *The Great Adventures of Slick Rick* (1988)
* *The Ruler's Back* (1991)
* *Behind Bars* (1994)
* *The Art of Storytelling* (1999)

Filmografia
-----------

### Näyttelijänä

* *Tougher Than Leather* (1988)
* *The Show* (1995)
* *Whiteboys* (1999)
* *Brooklyn Babylon* (2001)
* *Brown Sugar* (2002)

Lähteet
-------

1. ↑  The 30 Biggest Criminal Trials in Rap History5. The People of the State of New York v. Richard Walters (1990) *Complex*. Viitattu 1.6.2017. (englanniksi)
2. ↑  Top 10 Most Sampled Songs Of All Time - PixelVulture *PixelVulture*.  2.4.2015.  Arkistoitu 9.8.2017. Viitattu 1.6.2017. (englanniksi)
3. ↑
4. ↑  Who is Slick Rick? Everything You Need to Know *www.thefamouspeople.com*. Viitattu 11.6.2020. (englanniksi)

Aiheesta muualla
----------------

* Kuvia tai muita tiedostoja aiheesta **Slick Rick** Wikimedia Commonsissa

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Yhdysvallat
* Tšekki

 |
|  |
| Taiteenala | 
* MusicBrainz
	+ 2
	+ 3

 |
|  |
| Muut | 
* Europeana
* SNAC

 |

 |
**Sivustakatsojaefekti** tai **sivustakatsojavaikutus** on väitetty sosiaalipsykologinen ilmiö, jossa ihmiset tarjoavat hätätilanteessa apuaan sitä epätodennäköisemmin, mitä suurempi joukko sivullisia on paikalla.

Ilmiötä alettiin tutkia 1960-luvulla. Sitä on kauan pidetty psykologian piirissä todellisena, mutta ilmiön todellisuus on myös kyseenalaistettu.

Mekanismit
----------

Sivustakatsojaefektin on esitetty johtuvan muun muassa siitä, että kun paikalla on paljon ihmisiä, kaikki silminnäkijät ajattelevat, että joku toinen kyllä auttaa, eivätkä siksi itse ryhdy toimeen. Muita esitettyjä mekanismeja ovat ihmisten epäilykset omasta arviointitarkkuudestaan ja pelko naurunalaiseksi joutumisesta, sekä kuvitelma siitä ettei itse ymmärrä tapahtumaa yhtä hyvin kuin muut todistajat. On myös ehdotettu ihmisten punnitsevan tilanteeseen puuttumisen hyötyjä ja kustannuksia. Myös ihmisen ensiaputaitojen puute voi selittää hänen haluttomuuttaan puuttua tilanteeseen, jos silminnäkijä olettaa jonkun toisen osaavan auttaa paremmin.

Tutkimuksen historia
--------------------

Sivustakatsojaefektiä alettiin tutkia sen jälkeen, kun nuori nainen Kitty Genovese puukotettiin kuoliaaksi kotinsa edustalla New Yorkissa vuonna 1964. *The New York Timesin* artikkelissa väitettiin, että 38 naapuria olisi havainnut murhan, mutta kukaan heistä ei olisi hälyttänyt apua. Väite osoittautui myöhemmin valheelliseksi, mutta se oli synnyttänyt käsityksen sivustakatsojaefektistä. Yhdysvaltalaiset sosiaalipsykologit John Darley ja Bibb Latané julkaisivat vuonna 1968 tutkimuksen, jossa he totesivat omiin kokeisiinsa perustuen, että onnettomuuden uhrin auttamisen todennäköisyys on kääntäen verrannollinen paikalla olleiden ihmisten lukumäärään.

Alkuperäisen tapauksen kaltaisia tapauksia sivullisten välinpitämättömyydestä on raportoitu uutisissa useasti myöhemminkin.

*American Psychologist* -lehden vuonna 2019 julkaiseman kansainvälisen tutkimuksen mukaan käsitys sivustakatsojaefektistä olisi kuitenkin virheellinen. Valvontakameramateriaalin perusteella hätätilanteissa on tyypillisempää, että sivulliset rientävät apuun, kuin että he eivät niin tekisi, ja avun todennäköisyys myös kasvaa paikalla olijoiden määrän kasvaessa.

Lähteet
-------

1. 1 2 3 4 5 6  Virve Kähkönen: Meissä on sittenkin paljon hyvää: valvontanauhat ja maitolaatikko kertovat, että välitämme tuntemattomista enemmän kuin uskoimme *Helsingin Sanomat*.  16.8.2019. Viitattu 10.9.2020.
2. 1 2  Piia Turunen: Miksei hätään joutunutta auteta? Sivustakatsojaefekti selittää *Studio 55*.  28.03.2015. MTV Uutiset. Viitattu 10.9.2020.
**Maissitärkkelys** on maissista valmistettua tärkkelystä. Maissitärkkelystä käytetään sakeuttamisaineena nestemäisissä ruuissa, kuten kastikkeissa, mehuissa ja kiisseleissä sekä myös sidosaineina lääkkeissä. Sitä käytetään joskus jauhojen sijaan, koska se muodostaa läpinäkyvän sekoituksen samean sijaan. Maissitärkkelyksen keksijänä pidetään Thomas Kingsfordia, joka kehitti aineen 1840-luvulla ja perusti sittemmin suureksi kasvaneen tärkkelystehtaan.

Myös kauppanimillä *maizena* ja *maisena* tunnettu maissitärkkelys on maissinjyvistä saadusta ydinjauhosta erotettua, tummaa tai vaaleaa tärkkelysjauhoa. Se sekoitetaan ruokaan samalla tavoin kuin perunajauho eli ensin pieneen määrään kylmää vettä ja sitten tämä seos varovasti ja koko ajan sekoittaen kuuman ruoan sekaan.

Lähteet
-------

1. ↑  Rootsweb viitattu 20.6.2011
2. ↑  Turtia, Kaarina: *Gastronomian sanakirja*, s. 316–317. Helsinki: Otava, 2009. ISBN 978-951-1-18546-8.

Aiheesta muualla
----------------

* Fineli: Maissitärkkelys (Arkistoitu – Internet Archive)
| "Slide Away"Oasis |
| --- |
| Kappaleen "Slide Away" kansikuva |
| Kappaleen tiedot |
|  Albumilta | *Definitely Maybe* |
|  Julkaistu | 1994 |
|  Tuottaja(t) | Oasis, Mark Coyle, Owen Morris, David Batchelor |
|  Tyylilaji | rock |
|  Kesto | 06.32 |
|  Levy-yhtiö | Creation, Epic |

**Slide Away** on brittiläisen rock-yhtyeen Oasiksen debyyttialbumilla *Definitely Maybella* vuonna 1994 julkaistu kappale. Kappale julkaistiin myöhemmin samana vuonna *Whatever* singlen b-puolena. Myöhemmin raita on julkaistu Yhdysvalloissa vuoden 1996 singlejulkaisun *Champagne Supernovan* b-puolena. Kappale on myös julkaistu yhtyeen kokoelmalla *Stop the Clocks*.

Kappale oli yhtyeen alkuaikoina erittäin soitettu kappale, mutta vuoden 1995 keikkojen jälkeen kappaletta on kuultu ainoastaan kitaristi Noel Gallagherin akustisilla keikoilla omana versionaan. Kuitenkin 2008 *Dig Out Your Soul* albumin kiertueella kappale on otettu mukaan. Mainittakoon että kappale oli Rock N' Roll Starin ohella ainut kappale, joka selvisi yhtyeen debyyttialbumin ensimmäisistä studiosessioista, sillä loput kappaleet nauhoitettiin myöhemmin.

Noel on sanonut että Liam Gallagherin vokaalisuoritus studiossa on hänen mielestään Liamin paras koskaan tehty laulusuoritus.

Kappaleen suosio fanien joukossa on erittäin suuri, ja se on julkaistukin suosionsa (ja Noelin) takia jopa Oasiksen kokoelmalla *Stop the Clocks* (2006).

Kappale Oasiksen julkaisuilla
-----------------------------

*Slide Awayn studioversio on julkaistu seuraavilla Oasis-julkaisuilla*

* *Definitely Maybe* (studioalbumi, 1994)
* *Whatever* (single/EP, 1994)
* *Champagne Supernova* (US single, 1996)
* *Definitely Maybe - The DVD* (2004, DVD)
* *Stop the Clocks* (best of kokoelma, 2006) ;*kyseisestä versiosta on poistettu joitain taustalaulu osuuksia*

*Slide Away muunlaisena versiona virallisilla Oasis-julkaisuilla*

* *Live By The Sea* (1995, VHS/DVD) *Kappaleen liveversio*
* *Definitely Maybe - The DVD* (2004, DVD) *Sisältää liveversioita kappaleesta*

Kokoonpano
----------

* Liam Gallagher – laulu
* Noel Gallagher – soolokitara, taustalaulu
* Paul Arthurs – rytmikitara
* Paul McGuigan – bassokitara
* Tony McCarroll – rummut